
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1211 

Καθορισμός των ορίων του αιγιαλού και δημιουργία ζώνης παραλίας 

στη θέση «ΑΓ. ΑΙΚΑΤΕΡΙΝΗ» Κοινότητας θερμησίας Ν. Αργολί¬ 
δας χαι μπροστά στην ιδιοχτησία Σταματίνας Καμπούρη. 

Ο ΝΟΜΑΡΧΗΣ ΑΡΓΟΛΙΔΟΣ 
Έχοντας υπόψη: 

1. Τις διατάξεις των άρθρων 1 μέχρι χαι 7 του Α.Ν. 2344/1940 
«περί αιγιαλού χαι παραλίας», όπως τροποποιήθηχαν χαι συμπληρώθη¬ 
καν με τις διατάξεις: α) του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β' 
της 0.208/181/26.4.1982 (ΦΕΚ 214/26.4.1982 τεύχος Β') κοι¬ 
νής απόφασης των Υπουργών Προεδρίας Κυβερνήσεως χαι Οικονομι¬ 
κών «Αναμόρφωση Συλλογικών Οργάνων Γνωμοδοτικής και Αποφασι¬ 
στικής αρμοδιότητας του Υπουργείου Οικονομικών». 

3. Την από 3.9.1987 έκθεση της Επιτροπής καθορισμού των ορίων 
του αιγιαλού και παραλίας και θέσεων αμμοληψίας, που καθόρισε τα 
όρια του αιγιαλού και της παραλίας στην περιοχή «ΑΓ. ΑΙΚΑΤΕΡΙΝΗ» 
Κοινότητας θερμησίας Ν. Αργολίδας και μπροστά στην ιδιοκτησία 
Σταματίνας Καμπούρη και το από Ιούνιο 1987 με κλίμακα 1:500 το¬ 
πογραφικό διάγραμμα του Αγγέλου Δασκαλόπουλου, τοπογράφου Μη¬ 
χανικού σε μία πινακίδα, που θεωρήθηκε την 7.8.1987 από τη Διεύ¬ 
θυνση Τεχνικών Υπηρεσιών της Νομαρχίας Αργολίδας και συνοδεύει 
την έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο αριθ. Φ. 544.5/75/6.3.1989 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/ 
1955 (ΦΕΚ 97/Α/1955) «περί διοικητικής αποκεντρώσεως» σε συν¬ 
δυασμό με τις διατάξεις του από 28.6.1955 Β. Δ/τος «περί εξαιρέσεως 
από της κατά το άρθρο 1 παράγραφος 1 του Ν. 3200/1955 αρμοδιό¬ 
τητας των Νομαρχών, αντικειμένων τινών αρμοδιότητας του Υπουργού 
Οικονομικών», του Β.Δ. 704/1970 και του άρθρου 1 παράγραφος 5 
του Π.Δ. 71/25.2.1984, σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφερειακές Αρχές 

διανομαρχιακού επιπέδου, αποφασίζουμε: 

1. Επικυρώνουμε την από 3.9.1987 έκθεση της Επιτροπής καθορι¬ 
σμού των ορίων του αιγιαλού και παραλίας και θέσεων αμμοληψίας, κα¬ 
θώς και το από Ιούνιο 1987 τοπογραφικό διάγραμμα, σε μια πινακίδα, 
που τη συνοδεύει το οποίο συντάχθηχε από τον Άγγελο Δασκαλόπουλο 
τοπογράφο μηχανικό,με κλίμακα 1:500 και θεωρήθηκε την 7.8.1987 


από τη Διεύθυνση Τεχνικών Υπηρεσιών της Νομαρχίας Αργολίδας, επί 
του οποίου η πιο πάνω Επιτροπή, με κόκκινη γραμμή καθόρισε τα όρια 
του αιγιαλού, στη θέση «ΑΓ. ΑΙΚΑΤΕΡΙΝΗ» Κοινότ. Θερμησίας Ν. 
Αργολίδας και με κίτρινη γραμμή τα όρια της παραλίας στην ίδια θέση 
και μπροστά στην ιδιοκτησία Σταματίνας Καμπούρη. 

2. Η απόφαση αυτή μαζί με την έκθεση και το διαγραμμα, που προα- 
ναφέραμε, να δημοσιευτούν στην Εφημερίδα της Κυβερνήσεως σύμ¬ 
φωνα με τις διατάξεις του άρθρου 13 του Ν. 1078/1983. 

Ναύπλιο, 23 Οκτωβρίου 1989 
Ο Νομάρχης 

ΣΤΑΥΡΟΣ ΠΑΠΑΝΙΚΟΛΑΟΥ 

Έκθεση Επιτροπής καθορισμού των ορίων του αιγιαλού και παραλίας. 

. ΑΡΘΡ. 74 Π.Δ. 636/1977 

Για τον καθορισμό των ορίων του Αιγιαλού και παραλίας στη θέση 
«ΑΓΙΑ ΑΙΚΑΤΕΡΙΝΗ» Ερμιονίδας της κοινότητας θερμησίας και 
μπροστά στην ιδιοκτησίας Σταματίνας Καμπούρη. 

Κρανίδι 3.9.87 οι υπογεγραμμένοι. 

1. Μιχαήλ Γκολέμης Οικον. Έφορος Κρανιδίου ως Πρόεδρος. 

2. Γεώργιος Δαγρές Πολ. Μιχ. αναπληρωτής Δ/ντή Τεχνικών Υπη¬ 
ρεσιών Ν. Αργολίδας ως μέλος, λόγω κωλύματος του Δ/ντή. 

3. Βούρεκας Γεώργιος Λιμενάρχης Πορτοχελίου ως μέλος αποτε- 
λούντες την επιτροπή καθορισμού των ορίων του Αιγιαλού και παραλίας 
σύμφωνα με το άρθρο 74 Π.Δ. 636/77 και της υπ’ αριθ. 5427/84 
απόφασης Νομάρχη (παρ. 1 άρθρ. 63 Π.Δ. 636/77 συγκληθείσα με 
την 4595/24.8.86 εντολή του Προέδρου αυτής μετέβημεν επί τόπου 
στην προαναφερόμενη περιοχή την 3.9.87. 

Λαβόντες υπόψη: 

1) Το υπό του Αγγέλου Δασκαλόπουλου Τοπ. Μηχανικού συνταχθέν 
τον Ιούνιο του 1987 τοπογραφικό και υψομετρικό διάγραμμα με κλί¬ 
μακα 1:500 ηλεγμένο για την ακρίβεια της αποτύπωσης θεωρηθέν από 
την Δ.Τ.Υ.Ν. Αργολίδας, την 7.8.1987. 

2. Τις διατάξεις του Α.Ν. 2344/40 όπως αυτός τροποποιήθηκε 
όπως και την προ του 70 σχετική Δικαστική και Διοικητική Νομολογία. 

3) Την εκ τη επιτόπιου μεταβάσεως συνταχθείσα αντίληψη περί του 
πλάτους της βρεχομένης ζώνης της ξηράς και λοιπών συναφών στοι¬ 
χείων ήτοι: 

α) Τις υψομετρικές διαφορές που παρουσιάζονται στην εν λόγω πε- 
ριοχή. 

β) Στην περιοχή δεν παρατηρούνται αξιόλογα θαλάσσια ρεύματα και 
παλίρροια. 

γ. Ευθεία ζώνη παραλίας επειδή δεν πληρούνται οι σκοποί του άρθ. 7 
παρ. 1 του Α.Ν. 2344/40, αποφασίζει: 

Καθορίζει στο ανωτέρω τοπογραφικό διάγραμμα. 

Την οριογραμμή του Αιγιαλού με συνεχή ερυθρά πολυγωνική 
γραμμή 1, 2, 3, 4, 5, 6. 

2. Την οριογραμμή της παραλίας με συνεχή κίτρινη πολυγωνική 
γραμμή. 

1’, 2', 3’, 4’, 5\ 6' που απέχει σταθερά ΙΟμ από την οριογραμμή του 
αιγιαλού. 

2α) Την οριογραμμή παλαιού αιγιαλού με συνεχή μπλε γραμμή 1", 
2" ... 15". 


3. Οι κορυφές της πολυγωνικής γραμμής του αιγιαλού εξασφαλίζο¬ 
νται από το κρατικό δίκτυο συντεταγμένων και από σταθερά σημεία. 

4. Τίθεται ζώνη παραλίας μήκους 10 μέτρων επειδή δεν εξυπηρετού¬ 
ντο οι σκοποί της παρ. 1 του άρθρου 7 Α.Ν. 2344/70. 

5. Δεν υπάρχουν κτίσματα στη ζώνη παραλίας. 

Η ΕΠΙΤΡΟΠΗ 

Γ. ΓΚΟΛΕΜΗΣ, Γ. ΔΑΓΡΕΣ, Γ. ΒΟΤΡΕΚΑΣ 

